Diari Oficial de la Generalitat Valenciana


Sumari del DOGV 6063, del 23-07-2009 (2009/8224)

Informació pública del Programa d'Actuació Integrada per al Desenvolupament i la Urbanització del PRI-2, Àrea Especial 2 (PECAD-2) del PGOU (exp. PAII/305).
------------------------------------------------------------------------------------------------------------------------------------------------------------

### Dades del document

Número de DOGV
:   6063

Data del DOGV
:   23-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8224


Data del document
:   01-07-2009

Organisme emissor
:   Ajuntament de Benicarló

Tipus de document
:   Informació Pública

Descriptors 

:   * Benicarló
    * administració local
    * pla d'urbanisme

Informació pública del Programa d'Actuació Integrada per al Desenvolupament i la Urbanització del PRI-2, Àrea Especial 2 (PECAD-2) del PGOU (exp. PAII/305). [2009/8224]  
La corporació, en sessió plenària que va tenir lloc el dia 28 de maig de 2009, va adoptar el següent acord:  
«1. Aprovar la proposta de Programa d'Actuació Integrada per a la Urbanització del PRI-2, antiga Àrea Especial 2 (PECAD-2) del PGOU de Benicarló, presentada en data 18 d'octubre de 2007 (Registre d'Entrada núm. 16243), per Enrique Martínez Pérez, en representació d'UMA, Gestión Integral de Construcción y Promoción CV, SL, l'alternativa tècnica de la qual s'integra de memòria, pla de reforma interior i projecte d'urbanització, amb la introducció de les següents modificacions resultants dels informes emesos pels serveis tècnics municipals:   
a) Quant al pla de reforma interior:  
· Haurà de corregir-se el plànol d'alineacions, mantenint els plànols de façana del carrer de les Moreres i del Riu en el tram en el qual la nova edificació se situa en confrontament amb les façanes existents.  
· Hauran d'indicar-se en la documentació gràfica del pla els elements determinants de l'espai de subsòl públic en el qual s'implantarà l'aparcament (nombre de plantes, límit de l'ocupació, profunditat de la finca...). S'indicarà que aquesta finca pertanyerà a l'administració amb caràcter patrimonial.  
· Haurà de mantenir-se la façana de l'antic edifici existent al carrer del Rei En Jaume.  
· La reserva per a habitatges protegits ascendeix al percentatge de l'11,21%, el sostre residencial i l'espai destinat a usos socioculturals és del 20,18% de la totalitat del sostre sobre rasant.  
Una vegada resoltes les deficiències esmentades, l'urbanitzador haurà d'aportar un document refós i visat, en un termini màxim de dos mesos des de la notificació del present acord.  
b) Quant al projecte d'urbanització, ha de modificar-se d'acord amb l'informe emés pels enginyers tècnics municipals i pel tècnic de medi ambient, en dates 20 i 23 de febrer, respectivament. A més, l'àmbit de la urbanització haurà d'estendre's fins al carrer del Crist de la Mar.   
Quant a l'estudi d'integració paisatgística que acompanya el projecte d'urbanització, es modifica incorporant la previsió de la instal·lació d'una lona plàstica perforada en l'estructura de manteniment de la façana del carrer del Rei En Jaume, que haurà de mantenir-se, amb una estimació de cost de 3.260 euros.  
Una vegada resoltes les deficiències esmentades, l'urbanitzador haurà d'aportar un document refós i visat per a entendre's aprovat definitivament, en un termini màxim de dos mesos des de la notificació del present acord.  
c) Quant a la proposició juridicoeconòmica:  
El calendari de pagaments proposat no constitueix un element a establir en el contracte, ja que aquest calendari haurà de figurar en el projecte de reparcel·lació o, si escau, en la memòria i compte detallat de quotes d'urbanització, de la qual haurà de donar-se audiència als afectats.  
Igualment, l'urbanitzador ha proposat un repartiment de costos d'urbanització basat en el percentatge d'ocupació que l'àmbit del carrer de les Moreres i l'àmbit del PRI tenen respecte de la total superfície. Aquesta forma de repartir el cost no es considera adequada, ja que la urbanització del carrer de les Moreres hauria de fer-se per contribucions especials, mentre que l'obra d'urbanització de l'àmbit del PRI2 ha de fer-se mitjançant quotes d'urbanització. Per tant, haurà de desglossar-se el cost del projecte en dos fases: la corresponent al carrer de les Moreres i la de la de l'àmbit estricte del PRI2. Aquesta última se sufragarà mitjançant quotes d'urbanització.   
Quant a la urbanització del carrer de les Moreres, serà l'Ajuntament de Benicarló el que assumisca l'import d'aquelles contribucions especials que correspondrien als propietaris de parcel·les incloses en l'àmbit de PAI, per considerar que aquesta via ha comptat des de sempre amb una afluència de tràfic intensa i, per tant, ha patit més desperfectes per l'ús que altres vies de la ciutat. No obstant això, es fa constar expressament que aquest cas constitueix una excepció i que, en tot cas, les reurbanitzacions dels carrers de Benicarló han de sufragar-se mitjançant contribucions especials.  
2. Estimar i desestimar les al·legacions formulades durant la seua exposició pública, a l'alternativa tècnica del Programa d'Actuació Integrada per a la Urbanització del PRI-2, antiga Àrea Especial 2 (PECAD-2) del PGOU de Benicarló, proposada per la mercantil UMA, Gestión Integral de Construcción y Promoción CV, SL, pels fonaments exposats per l'arquitecte municipal. Luis Pérez Lores, en els seus informes de dates 13 de maig de 2008 i 23 de febrer de 2009.  
3. Adjudicar la condició d'agent urbanitzador per a la gestió indirecta del Programa d'Actuació Integrada per al Desenvolupament de la Unitat d'Execució Núm. 6 del Pla General d'Ordenació Urbana, a la mercantil UMA, Gestión Integral de Construcción y Promoción CV, SL, amb CIF S 59500353, i domicili a l'efecte de notificacions a l'avinguda del Papa Luna, 32, baix 1 (partida de les Solades 790) de Benicarló.   
4. Requerir UMA, Gestión Integral de Construcción y Promoción CV, SL, perquè, amb anterioritat a la formalització del contracte, acredite la constitució de la garantia definitiva, en la forma i quantia que s'estableixen en les bases reguladores del programa, d'acord amb el previst en l'article 138 de la LUV.  
5. Traslladar aquest acord a la conselleria competent en urbanisme i ordenar la seua publicació en el Butlletí Oficial de la Província de Castelló, a l'efecte de la seua entrada en vigor (art. 104 LUV).  
6. Ordenar la inserció d'un anunci que done compte de l'adopció del present acord al tauler d'anuncis de l'Ajuntament, en el Diario Oficial de la Unión Europea i en el Diari Oficial de la Comunitat Valenciana.  
7. Notificar el present acord als interessats, i indicar-los que contra aquest acte, que posa fi a la via administrativa, poden interposar un recurs potestatiu de reposició davant l'òrgan que el dicta en el termini d'un mes (articles 52 de la Llei 7/1985 de Bases del Règim Local i 107 i següents de la Llei 30/1992, de Règim Jurídic de les Administracions Públiques i del Procediment Administratiu Comú) o un recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos (articles 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). Els citats terminis es computaran des de l'endemà de la notificació. Tot això sense perjudici que puguen interposar qualsevol altre recurs que estimen procedent.»  
Benicarló, 1 de juliol de 2009.- El tinent d'alcalde delegat de l'Àrea d'Urbanisme: Antonio Cuenca Caballero.